《和寄王清之》
宋代·赵希逢

奔驰造物实为之，何日连镳共赋归。
有梦凭谁为递到，举头恨肉不能飞。
公门胡靳栽桃李，治世谁甘采蕨薇。
忍死初心终不负，原驱风鹤捷淮淝。

作者简介：赵希逢（生卒年不详）一作希蓬，宋宗室，太祖四子秦王德芳八世孙。理宗淳祐间，以从事郎为汀州司理。与华岳诗词酬唱往来，有《华赵二先生南征录》今不传。词见《诗渊》第二十五册。